ai4bharat/Pralekha huggingface dataset:
نوجوانوں کے امور اور کھیل کود کی وزارت
دیکشا ڈاگر، یش گھنگس کو ٹارگیٹ اولمپک پوڈیم اسکیم میں شامل کیا گیا
نئی دہلی، 13/جنوری 2022 ۔ ہریانہ کی گولفر دیکشا ڈاگر اور جوڈوکا یش گھنگس کو بالترتیب کور اور ڈیولپمنٹ گروپوں میں ٹارگیٹ اولمپک پوڈیم اسکیم  میں شامل کیا گیا ہے۔
اکیس سالہ بائیں ہاتھ کی کھلاڑی دیکشا ڈاگر ہریانہ کے جھجر کی باشندہ ہیں۔ محترمہ ڈاگر 2017 کے سمر ڈیف لمپکس کی سلور میڈلسٹ ہیں اور گزشتہ سال اولمپک کھیلوں میں 50ویں مقام پر رہی تھیں۔ اس دوران ہریانہ کے پانی پت سے آگے بڑھتے ہوئے خود کو میٹ پر ثابت کرنے کے لئے یش آگے آئے۔
کھیل کی مرکزی وزارت خاص طور پر ہر قومی کھیل فیڈریشن کے ٹریننگ اور کمپٹیشن کے سالانہ کلینڈر  کے تحت ایلیٹ ایتھلیٹوں کو مدد کرتی ہے۔ ٹی او پی ایس ان شعبوں میں ایتھلیٹوں کی مدد کرتی ہے جو اے سی ٹی سی کے تحت نہیں آتے ہیں اور ایتھلیٹوں کی غیرمتوقع ضرورتوں کی تکمیل کرتے ہیں، کیونکہ وہ اولمپک اور پیرالمپک کھیلوں میں بہترین کارکردگی کے حصول کی تیاری کرتے ہیں۔
بجرنگ اور سنیل کے لئے مالی مدد
وزارت کھیل کے مشن اولمپک سیل  نے پہلوانوں – بجرنگ پنیا اور سنیل کمار کو فارین ایکسپوزر ٹریننگ کے لئے مالی مدد کی منظوری دی ہے۔
ٹوکیو اولمپکس میں کانسے کا تمغہ جیتنے والے بجرنگ پنیا کے لئے اس سے قبل بزی سیشن سے قبل ماسکو میں 26 روزہ تربیتی کیمپ کے لئے 7.53 لاکھ روپئے کی رقم منظور کی گئی تھی۔ اب انھیں 27 دسمبر سے جاری کیمپ کے لئے اضافی 1.76 لاکھ روپئے کی مدد دی گئی ہے۔ 26 روزہ کیمپ کا اختتام جنوری 2021 میں ہوگا۔
بجرنگ کے ساتھ بالترتیب اسپیئرنگ پارٹنر اور فیزیوتھیریپسٹ جتیندر اور آنند کمار گئے ہیں۔ بجرنگ یو ڈبلیو ڈبلیو رینکنگ مقابلوں، برمنگھم میں دولت مشترکہ کھیلوں کے ساتھ ساتھ ہانگ ژو، چین میں ایشیائی کھیلوں سمیت بین الاقوامی مقابلوں میں حصہ لینے کے لئے تیار ہیں۔ بجرنگ نے کہا ’’مجھے اس فروری میں اٹلی اور ترکی میں رینکنگ سیریز اور پھر اپریل میں منگولیا میں ایشیائی چمپئن شپ میں حصہ لینا ہے۔ میں اپنی بہترین کارکردگی کا مظاہرہ کرنے جارہا ہوں، کیونکہ میرا ہدف پیرس 2024 میں اپنے تمغے کا رنگ تبدیل کرنا ہے۔‘‘
گریکو- رومن پہلوان سنیل کمار کو اس دوران رومانیا اور ہنگری میں اسپیئرنگ  ساجھے دار اور کوچ کے ساتھ ایک خصوصی تربیتی کیمپ کے لئے 10.85 لاکھ روپئے کی رقم منظور کی گئی ہے۔ سنیل، جو ٹی او پی ایس ڈیولپمنٹ گروپ کا حصہ ہیں، مجوزہ یونائٹیڈ ورلڈ ریسلنگ رینکنگ ایونٹس کی تیاری کے لئے فارین ایکسپوزر ٹرپ کا استعمال کریں گے۔
سنیل نے سینئر نیشنل چمپئن شپ 2019 اور 2020، ایشین چمپئن شپ 2020 اور سینئر نیشنل میں 2021 میں گولڈ میڈل جیتے تھے۔
وزیراعظم کا دفتر
وزیر اعظم کی نائیجیریاوفاقی جمہوریہ کے صدر کے ساتھ میٹنگ
وزیر اعظم جناب نریندر مودی نے نئی دہلی میں جی-20 چوٹی اجلاس کے دوران 10ستمبر 2023 کو نائیجیریا وفاقی جمہوریہ کے صدر عزت مآب جناب بولا احمد ٹنوبوسے ملاقات کی۔
صدر جناب ٹنوبو نے وزیر اعظم کو ہندوستان کی جی20 کی صدارت کی کامیابی پر مبارکباد دی۔انہوں نے جی 20میں افریقی وفاق کی مستقبل ممبر شپ کو یقینی بنانے اور گلوبل ساؤتھ کے مفادات کو بڑھاوا دینے کے لئے بھی وزیر اعظم کے تئیں ممنونیت کا اظہار کیا۔
دونوں لیڈروں نے تجارت اور سرمایہ کاری، دفاع، زراعت ، موٹے اناج ، مالیاتی ٹیکنالوجی اور صلاحیت سازی سمیت وسیع باہمی تعاون کے مختلف شعبوں پر مثبت بات چیت کی۔
اسٹیل کی وزارت
جناب دھرمیندر پردھان نے صنعت پر زور دیا ہے کہ وہ دنیا کے لئے نئی اور قابل برآمد دیسی ٹکنالوجیز کو ترقی دے
نئی دہلی،23؍دسمبر، پٹرولیم اور قدرتی گیس نیز فولاد کے محکمے کے وزیر جناب دھرمیندھر پردھان نے صنعت پر زور دیا ہے کہ وہ نئی ٹکنالوجیوں کو ترقی دینے پر توجہ دے اور دیسی ٹکنالوجیوں کو برآمد کرنے کے لئے کام کرے تاکہ اضافی قدر و قیمت حاصل کی جاسکے اور بھارت کے فولاد کے سیکٹر کو زیادہ مسابقت والا بنایا جاسکے۔ آج یہاں ثانوی فولاد سیکٹر کے بارے میں 33 ویں آل انڈیا انڈکشن فرنیس ایسوسی ایشن آف انڈیا  کانفرنس میں شرکت کرتے ہوئے جناب پردھان نے کہا کہ ’’ملک کی تقریباً آدھی اسٹیل پیداوار، فولاد کے ثانوی سیکٹر کے ذریعہ کی جاتی ہے۔ ہم اپنے پالیسی فریم ورک کو زیادہ شمولیت والا بنا رہے ہیں۔ ہماری حکومت نے خام مال کو فولاد کے ثانوی سیکٹر کے لئے زیادہ قابل رسائی بنادیا ہے۔ صنعت کو چاہیے کہ وہ زیادہ اضافی مالیت والی مصنوعات تیار کرکے اس کا جواب دے‘‘۔
کانفرنس کا موضوع تھا’’ ماحول دوست اسٹیل الیکٹرک انڈکشن فرنیس  تیار کرنے کے لئے انتہائی مفید طریقہ اور دنیا میں اس کی مقبولیت‘‘۔
فولاد کے سیکٹر کے لئے توانائی کی فراہمی اور اس کے کفایتی ہونے کی اہمیت کے بارے میں اظہار خیال کرتے ہوئے جناب پردھان نے کہا کہ ’’ فولاد کی صنعت کو زیادہ کفایتی توانائی کی ضرورت ہے۔ ہم توانائی کے نئے وسائل تلاش کررہے ہیں۔ ہم گیس پر مبنی معیشت کی طرف پیش قدمی کررہے ہیں۔ ہم اورجا گنگا یوجنا کے ذریعہ ایک بڑا نیٹ ورک قائم کررہے ہیں۔ہمارے یہاں ملک میں 600 ملین میٹرک ٹن بایو ماس موجود ہے۔ ٹکنالوجی کے استعمال اور اس سلسلے میں ضمانت کے ذریعہ ہم حیاتیاتی توانائی پیدا کرنے کے 5000 پلانٹ قائم کرنے کا منصوبہ بنارہے ہیں‘‘۔
بہت چھوٹی، چھوٹی اور درمیانہ درجے کی صنعتوں کی اہمیت کا ذکر کرتے ہوئے وزیر موصوف نے کہاکہ بڑی معیشت کے اپنے فائدے ہیں لیکن صرف بڑی صنعتیں روزگار کے مواقع پیدا کرنے کے بارے میں اتنی بڑی آبادی کی ضرورتیں پوری نہیں کرسکتیں۔ انہوں نے کہا کہ ’’ ہماری بہت چھوٹی، چھوٹی اور درمیانہ درجے کی صنعتیں بڑے پیمانے پر روزگار کے مواقع پیدا کرنے میں ایک اہم رول ادا کرتی ہیں۔ قوم دولت پیدا کرنے والوں کے بغیر ترقی نہیں کرسکتی۔’کم از کم حکومت ، زیادہ سے زیادہ حکمرانی‘ کے منتر سے فیض اٹھاتے ہوئے ہم نے دولت پیدا کرنے والوں کی ترقی کو بڑھانے کا عہد کررکھا ہے‘‘۔
ایک زبردست اسٹیل برآمد کار بننے کے بھارت کے پختہ ارادے کے بارے میں تقریر کرتے ہوئے جناب پردھان نے کہا کہ ’’ بھارت اعلی درجے کا فولاد اب بھی درآمد کرتا ہے۔ ہمارے پاس ایک بڑی افرادی قوت ہے جو اپنے کام میں مہارت رکھتی ہے۔ ہمیں ایک ایسا نظام تشکیل دینا چاہیے جس میں ملک میں اعلی معیار کا فولاد تیار ہو اور ہم فولاد برآمد کرنے والے بن جائیں‘‘۔
۰۰۰۰۰۰۰۰

U-5979
(Visitor Counter : 88
وزارت دفاع
ہندوستانی فوج کی ٹیم تہرم شہر گلیشئر میں پانچ مسخر چوٹیوں کو بیک وقت سر کرنے کی کوشش کرے گی
نئی دہلی 11 اگست2021: سیاچین گلیشئرکے نزدیک تہرم شہر گلیشئر میں واقع پانچ غیر مسخر چوٹیوں کو بیک وقت سرکرنے کی مہم کو میجر جنرل آکاش کوشک، چیف آف اسٹاف فائر اینڈ فیوری کور نے 9 اگست 2021 کو سیاچین بیس کیمپ سے روانہ کیا۔ لداخ اسکاؤٹ رجمنٹ کے ہندوستانی فوج کے کوہ پیما اپسراسس ایک ،اپسراسس دو، اپسراسس تین، پی ٹی 6940 اور پی ٹی 7140 کو بیک وقت سر کرنے کی کوشش کریں گے۔ بیس کمیپ میں تقریب میں سیاچین بیس کیمپ میں تعینات فوجیوں اور مقامی فوجیوں نے حصہ لیا۔
نائب صدر جمہوریہ ہند کا سکریٹریٹ
نائب صدر جمہوریہ نے پروفیسر کونیرو راما کرشنا راؤ کی موت پر افسوس کا اظہار کیا
نئی دہلی،09نومبر؍2021:
نائب صدر جمہوریہ جناب ایم وینکیا نائیڈونے آج ممتاز ماہر تعلیم، اُستاد اور دانشور جناب کونیرو راما کرشنا راؤ کی موت پر گہرے رنج و غم کا اظہار کیا ہے۔
اپنے ایک تعزیتی پیغام میں اُنہوں نے کہا کہ پروفیسر راؤ کئی دہائیوں سے ذاتی طورپر اُنہیں جانتے تھے اور اُن کی موت اُن کا ذاتی خسارہ ہے۔
نائب صدر جمہوریہ نے کہا کہ پروفیسر راؤ ایک کثیر جہت شخصیت تھے۔ اُنہوں نے کئی اہم عہدوں پر کام کیا اور وہ آندھرا یونیورسٹی کے وائس چانسلر بھی رہے ۔ اے پی اسٹیٹ کمیشنر یٹ آف ہائر ایجوکیشن کے سربراہ اور آندھرپردیش اسٹیٹ پلاننگ بورڈ کے نائب سربراہ رہے۔ انہوں نے مزید کہا کہ تعلیم کے شعبے میں اُن کی گرانقدر خدمات اور گاندھیائی فکر بہتوں کےلئے تحریک کا ذریعہ بنی رہے گی۔
جناب نائیڈو نے کہا کہ اُنہوں نے آندھرا یونیورسٹی میں پیرا فیزیکالوجی کا محکمہ قائم کیا اور متعدد کتابوں اور تحقیقی مواد کی اشاعت کی ۔
نائب صدر جمہوریہ نے اُن کے اہل خانہ سے اپنی گہری تعزیت کا اظہار کیا ہے۔
تعزیتی پیغام کا مکمل متن درج ذیل ہے:
’’ممتاز ماہر تعلیم اُستاد اور دانشور جناب کونیرو راما کرشنا راؤ کے انتقال سے مجھے شدید دُکھ پہنچا ہے، جنہیں میں پچھلی کئی دہائیوں سے ذاتی طور پر جانتا تھا۔
پروفیسر راؤ ایک کثیر جہت شخصیت تھے۔اُنہوں نے کئی اہم عہدوں پر کام کیا، وہ آندھرا یونیورسٹی کے وائس چانسلر رہے ۔ اے پی اسٹیٹ کمیشنر یٹ آف ہائر ایجوکیشن کے سربراہ اور آندھرپردیش اسٹیٹ پلاننگ بورڈ کے نائب سربراہ رہے۔ انہوں نے مزید کہا کہ تعلیم کے شعبے میں اُن کی گرانقدر خدمات اور گاندھیائی فکر بہتوں کےلئے تحریک کا ذریعہ بنی رہے گی۔
پروفیسر راؤ نے آندھرا یونیورسٹی میں پیرا فیزیکالوجی کا محکمہ قائم کیا اور متعدد غیر ملکی یونیورسٹیوں میں لیکچر دیئے۔ وہ ایک ماہر نفسایت اور پیرا فیزیوکالوجسٹ تھے۔ انہوں نے متعدد کتابوں اور تحقیقی مواد کی اشاعت کی ۔
اُن کا انتقال میرے لیے ذاتی خسارہ ہے۔میں اُن کے غم زدہ اہل خانہ کے ساتھ اپنی گہری تعزیت کا اظہار کرتا ہوں۔ او شانتی۔‘‘
نوجوانوں کے امور اور کھیل کود کی وزارت
نوجوانوں کے امور اور کھیلوں کی وزارت نے قومی اسپورٹس یونیورسٹی کے فروغ کے لیے اب تک مجموعی طور پر 87.65 کروڑ روپئے جاری کئے ہیں: جناب انوراگ ٹھاکر
منی پور میں، قائم قومی اسپورٹس یونیورسٹی، کھیلوں کود سے متعلق سائنسز، کھیل کود کی ٹیکنالوجی، کھیلو کود کی کوچنگ کے شعبوں میں تعلیم کو فروغ دینے کے علاوہ کھیلوں کے منتخب مضامین کے لیے، قومی تربیتی مرکز کے طور پر کام کرتی ہے۔ قومی اسپورٹس یونیورسٹی، راجستھان اور کیرالہ سمیت تمام ریاستوں اور مرکز کے زیر انتظام علاقوں کے طلباء اور کھلاڑیوں کی دیکھ بھال کرے گی۔
نوجوانوں کے امور اور کھیل کی وزارت نے مجموعی طور پر آج تک 87.65 کروڑروپئے کا فنڈ جاری کیا ہے جس میں موجودہ مالی برس 22-2021 کے دوران 5.49 کروڑ روپئے کی رقم، مرکزی کیمپس کے قیام/ تعمیر اور منی پور میں عارضی کیمپس کے کام کے لیے شامل ہیں۔
تعلیم، آئین کی مرکزی فہرست کے تحت آتی ہے۔ زیادہ تر اسکول متعلقہ ریاستی امتحانی بورڈ کے تحت آتے ہیں۔ اس لیے اسکول کا نصاب بڑی حد تک ریاستی حکومتوں کے ذریعے ہی طے کیا جاتا ہے۔ البتہ نصاب کا قومی خاکہ  ، 2005 کے مطابق صحت اور جسمانی تعلیم، دسویں جماعت تک ایک لازمی مضمون ہے جبکہ اعلیٰ ثانوی مرحلے میں یہ ایک اختیاری مضمون ہے۔
ایس ٹی سی  کے 90 توسیعی مراکز، ہندوستان کی کھیل کود کی اتھارٹی کے تحت کام کر رہے ہیں جن میں 60 کھیلو انڈیا مراکز اور 10 ریگولر اسکول شامل ہیں۔ ملک بھر میں اسکولوں میں قائم زیادہ تر توسیعی مراکز فعال ہیں۔ مزید برآں، ’’ریاستی سطح کے کھیلو انڈیا مرکز‘‘ عمودی طور پر رہائشی سہولیات کے ساتھ 4 کیندریہ ودیالیہ، اکتوبر 2019 سے کھیل کود کے اسکول کے طور پر کام کر رہے ہیں۔ اس عمودی سہولیت کے تحت حکومت ہند کی طرف سے فی کھلاڑی سالانہ 150000 روپئے کی شرح سے بورڈنگ ، قیام، تعلیم، تربیت، مقابلہ جاتی نمائش، میڈیکل کے اخراجات کے لیے فراہم کئے جاتے ہیں۔
یہ معلومات نوجوانوں کے امور اور کھیل کود کے مرکزی وزیر جناب انوراگ ٹھاکر نے آج لوک سبھا میں ایک سوال کے جواب میں فراہم کیں۔
۔۔۔۔۔۔۔۔۔۔۔
ش ح۔ا ع۔ر ا۔
U-1312
(Visitor Counter : 83
قانون اور انصاف کی وزارت
وزیراعظم 30اپریل کو وزرائے اعلیٰ اورہائی کورٹس کے چیف جسٹس صاحبان کی
ایک مشترکہ کانفرنس کےافتتاحی اجلاس سے خطاب کریں گے
وزیراعظم جناب نریندرمودی ، 30اپریل ، 2022کو دن میں 10بجے نئی دہلی کے وگیان بھون میں ریاستوں کے وزرائے اعلیٰ اورہائی کورٹس کے چیف جسٹس صاحبان کی مشترکہ کانفرنس کے افتتاحی اجلاس میں شرکت کریں گے ۔ اس موقع پروہ حاضرین سے خطاب بھی کریں گے ۔
اس مشترکہ کانفرنس سے عاملہ اورعدلیہ کے لئے ایک موقع فراہم ہوگا کہ وہ ایک ساتھ مل کر انصاف کی سادہ اورآسان فراہمی کے لئے فریم ورک تیار کریں اور انصاف سے متعلق نظام کو درپیش چنوتیوں پرقابوپانے کے لئے ضروری اقدامات کے بارے میں غوروخوض کریں ۔ اس طرح کی گزشتہ کانفرنس 2016میں منعقد ہوئی تھی ۔اس وقت سے اب تک حکومت نے ای کورٹس مشن موڈ پروجیکٹ کے تحت عدالتی عمل میں ڈجیٹل ٹکنالوجی کے انضمام اوربنیادی ڈھانچہ کو بہتربنانے کی غرض سے مختلف اقدامات کئے ہیں ۔
اس کانفرنس سے ریاستوں اورہائی کورٹس کے چیف جسٹس صاحبان کو ایک پلیٹ فارم فراہم ہوگا تاکہ وہ شہریوں کی ضروریات کے مطابق انصاف کی فراہمی سے متعلق نظام کو موثر ، کارگر، قابل رسائی اور اثرپذیر بنانے کے ساتھ ساتھ سرمایہ کاری اورروزگار کے مواقع پیداکرنے میں ترقی کے مقصد سے کاروبار کرنے میں سہولت پیداکرنے میں معاون ، ضروری مزید اقدامات کے بارے میں غوروخوض کرسکیں ۔ یہ سب کا ساتھ ، سب کا وکاس ، سب کا وشواس اورسب کا پریاس کی جانب حکومت کی ایک کوشش ہے ۔
وزیراعظم کا دفتر
افغانستان کی قومی مفاہمت کی اعلی کونسل کے چیئرمین، ڈاکٹر عبداللہ عبداللہ نے وزیر اعظم سے ملاقات کی
نئی دہلی، 08 اکتوبر: افغانستان کی قومی مفاہمت کی اعلی کونسل کے چیئرمین، ڈاکٹر عبداللہ عبداللہ نے آج صبح  وزیر اعظم سے ملاقات کی۔ ’پڑوسی سب سے پہلے‘ کی حکومت کی پالیسی کو مدنظر رکھتے ہوئے، وزیر اعظم نے بھارت اور افغانستان کے درمیان تاریخی رشتوں کو مزید گہرا کرنے کے بھارت کے طویل مدتی عزم کی توثیق کی۔ دونوں لیڈران نے دو طرفہ اور علاقائی مفاد کے امور پر گفتگو کی۔ ڈاکٹر عبداللہ عبداللہ نے وزیر اعظم کو افغانستان میں قیام امن اور دوحہ میں جاری بات چیت کے بارے میں تفصیل سے بتایا۔
افغانستان کے ساتھ بھارت کے ترقیاتی تعاون سمیت دو طرفہ امور پر بھی گفتگو ہوئی۔
ڈاکٹر عبداللہ عبداللہ نے بھارت کی طرف سے ملنے والی 3 بلین امریکی ڈالر کی ترقیاتی امداد کی پذیرائی کی۔ اس کے تحت جاری پروجیکٹوں سے افغانستان کے تمام 34 صوبوں کے باشندوں کو فائدہ پہنچ رہا ہے۔
وزیر اعظم نے افغانستان میں مستحکم امن و خوشحالی کے بھارت کے عزم کو دہرایا اور افغانستان میں جامع اور مستقل جنگ بندی کی کوششوں کا خیر مقدم کیا۔
قومی سلامتی کے مشیر جناب اجیت ڈوبھال نے 7 اکتوبر کو ڈاکٹر عبداللہ عبداللہ سے ملاقات کی اور پورے افغانستان میں تشدد میں اضافہ اور خطہ میں امن و سلامتی سمیت افغانستان میں قیام امن کی کارروائی اور متعلقہ امور پر گفت و شنید کی تھی۔
وزیر خارجہ ڈاکٹر ایس جے شنکر کل، یعنی 9 اکتوبر، 2020 کو ڈاکٹر عبداللہ عبداللہ سے ملاقات کریں گے۔
۔۔۔۔۔۔۔۔۔۔۔۔۔۔

U.NO. 6194
(
کوئلے کی وزارت
شمسی توانائی سے چلنے والے منصوبوں کی ترقی کے لئے سی ایم پی ڈی آئی اور سی سی ایل انک کے مابین مفاہمت نامے پر دستخط
نئی دہلی، 01 جولائی: شمسی توانائی سے چلنے والے منصوبوں کی ترقی کے لئے سینٹرل مائن پلاننگ اینڈ ڈیزائن انسٹی ٹیوٹ  اور سینٹرل کول فیلڈز لمیٹڈ  ، رانچی کے مابین آج ایک مفاہمت نامہ پر دستخط ہوئے۔ یہ مفاہمت نامہ سی آئی ایل کے لئے نیٹ زیرو انرجی والی کمپنی بننے کے لئے ایک نئی راہ کھولے گا۔
مفاہمت نامہ پر جناب اے کے سنگھ ، جنرل منیجر  ، سی ایم پی ڈی آئی اور جناب وی کے سنگھ ،جنرل منیجر  ، سی سی ایل نے مشترکہ طور پر دستخط کئے۔
اس موقع پر جناب ایس کے گومستا ، ڈائرکٹر  ، سی ایم پی ڈی آئی اور جناب منوج کمار ، ریجنل ڈائریکٹر ، آر آئی- تھری ، سی ایم پی ڈی آئی موجود تھے۔
وزارت دفاع
آئی اے ایف برطانیہ میں کوبرا واریئر کی مشق میں حصہ لے گی
ہندوستانی فضائی فوج 06 مارچ سے 27 مارچ 2022 تک برطانیہ کے وڈنگٹن میں ‘ایکس کوبرا واریئر 22’ کے نام سے کثیر ملکی سرکردہ فضائی مشق میں حصہ لے گی۔ اس مشق میں برطانیہ اور دیگر سرکردہ ایئر فورسز کے جنگی طیاروں کے ساتھ مشق میں آئی اے ایف لائٹ کومبیٹ ایئر کرافٹ  تیجس حصہ لے گا۔
مشق کا مقصد آپریشنل نمائش فراہم کرنا نیز حصہ لینے والی فضائی افواج کے درمیان بہترین طریقوں کا اشتراک کرنا ہے ،تاکہ اس طرح جنگی کی صلاحیتوں کو بڑھایا جاسکے اور دوستی کے رشتوں کو مضبوط کیا جاسکے ۔ یہ ایل سی اے تیجس کے لیے اپنی مہارت اور آپریشنل صلاحیت کا مظاہرہ کرنے کا ایک پلیٹ فارم ہوگا۔
پانچ تیجس طیارے برطانیہ جائیں گے۔آئی اے ایف سی- 17 طیارہ کے انڈیکشن اور ڈی انڈیکشن کے لیے ضروری ٹرانسپورٹ مدد فراہم کرے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1951
(Visitor Counter : 127
زراعت اور کاشتکاروں کی فلاح و بہبود کی وزارت
قدرتی کاشتکاری کا فروغ
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ حکومت پرمپراگت کرشی وکاس یوجنا  کے تحت بھارتیہ پراکرتک کرشی پدھاتی نام کی ذیلی اسکیم کے ذریعے 2019-2020 سے قدرتی کھیتی کو فروغ دے رہی ہے۔ اس اسکیم میں بنیادی طور پر تمام مصنوعی کیمیائی معلومات کو ہٹانے پر توجہ دی گئی ہے اور بایوماس ملچنگ، گائے کے گوبر کے پیشاب کے فارمولیشنوں کے استعمال اور پودوں پر مبنی دیگر تیاریوں پر بڑے دباؤ کے ساتھ فارم پر بایوماس ری سائیکلنگ کو فروغ دیا گیا ہے۔ بی پی کے پی کے تحت قدرتی کھیتی 500 ہیکٹر کے رقبے میں فروٹ دی جارہی ہے اور تین سال کے لئے 12200.00 فی ہیکٹر فراہم کیا جاتا ہے، جس میں روپے 2000 کسانوں کو ڈی بی ٹی کے ذریعے مراعات کے طور پر فراہم کیے جاتے ہیں۔ اب تک 4.09 لاکھ ہیکٹر رقبہ بی پی کے پی کے تحت علاقو ں کو لایا گیا ہے۔
قدرتی کھیتی میں مزید کسانوں کو شامل کرنے کی حوصلہ افزائی اور بڑے پیمانے پر قدرتی کھیتی کی رسائی کو بڑھانے کے لیے، حکومت نے پورے ملک میں قدرتی کھیتی کو فروغ دینے کے لیے بھارتیہ پراکرتک کرشی پدھاتی  کو بڑھا کر قدرتی کاشتکاری پر قومی مشن  تشکیل دیا ہے۔ این ایم این ایف 1584 کروڑ  روپے کے ساتھ اگلے چار برسوں میں 15,000 کلسٹرز تیار کر کے 7.5 لاکھ ہیکٹر رقبہ کا احاطہ کرے گا ۔
بی پی کے پی کے تحت قدرتی کھیتی کو فروغ دینے کے مقصد سے جاری کی گئی رقم کی ریاست کے اعتبار سے تفصیلات ذیل میں دی گئی ہیں۔
|
|
نمبر شمار
|
|
ریاستیں
|
|
ہیکٹیئر اراضی
|
|
رقم جاری کی گئی 
|
|
1.
|
|
آندھرا پردیش
|
|
100000
|
|
750.00
|
|
2.
|
|
چھتیس گڑھ
|
|
85000
|
|
1352.52
|
|
3.
|
|
کیرالہ
|
|
84000
|
|
1954.93
|
|
4.
|
|
ہماچل پردیش
|
|
12000
|
|
286.42
|
|
5
|
|
جھارکھنڈ
|
|
3400
|
|
54.10
|
|
6.
|
|
اوڈیشہ
|
|
24000
|
|
381.89
|
|
7.
|
|
مدھیہ پردیش
|
|
99000
|
|
787.64
|
|
8.
|
|
تمل ناڈو
|
|
2000
|
|
31.82
|
|
کل
|
|
ریاستیں
|
|
5599.32
حکومت نیشنل انسٹی ٹیوٹ آف ایگریکلچرل ایکسٹینشن منیجمنٹ  اور نیشنل سینٹر آف آرگینک اینڈ نیچرل فارمنگ  کے ذریعے بڑے پیمانے پر ماسٹر ٹرینرز، چیمپئن کسانوں اور قدرتی کاشتکاری کی تکنیک پر عمل کرنے والے کسانوں کی تربیت شروع کر رہی ہے۔ ایم اے این اے جی ای نے عوامی نمائندے جیسے گرام پردھان کو قدرتی کاشتکاری کی تکنیک اور فوائد کے بارے میں بھی آگاہ کیا ہے۔ 22 علاقائی زبانوں پر مطالعہ کا مواد تیار کیا گیا ہے، قدرتی کھیتی پر 697 ماسٹر ٹرینرز تیار کیے گئے ہیں اور ایم اے این اے جی ای کے ذریعے 56952 گرام پردھانوں کو قدرتی کھیتی پر 997 تربیت انجام دی گئی ہے۔
ایک ڈیجیٹل ویب پورٹل  قدرتی کھیتی کو فروغ دینے کے لیے شروع کیا گیا ہے تاکہ عمل درآمد کے فریم ورک، وسائل، عمل درآمد کی پیشرفت، کسانوں کی رجسٹریشن، بلاگ وغیرہ کے بارے میں معلومات کو ظاہر کیا جا سکے۔
امور داخلہ کی وزارت
کابینہ نے ہندوستان اور سعودی عرب کے درمیان سیکورٹی تعاون سے متعلق استقدامی معاہدے کو منظوری دی
نئی دہلی،24؍دسمبر:وزیر اعظم جناب نریندر مودی کی صدارت میں مرکزی کابینہ نے جمہوریہ ہند اور مملکت سعودی عربیہ کی حکومت کے درمیان سیکورٹی تعاون سے متعلق ایک استقدامی معاہدے کو اپنی منظوری دے دی ہے۔اس معاہدے پر وزیر اعظم کے دورہ سعودی عربیہ کے دوران 29اکتوبر 2019ء کو دستخط کئے گئے تھے۔
اس معاہدے کا مقصد جرائم کی روک تھام اور اسے دبانے کے معاملے میں دونوں ملکوں کی اثر انگیزی کو بہتر بنانا ہے۔ان جرائم میں دہشت گردی ، اس کی مالی اعانت اور منظم جرائم شامل ہیں۔ معاہدے کا مقصد قومی اور بین الاقوامی ذمہ داریوں کے پیش نظر دونوں ملکوں کی خفیہ ایجنسی اور قانون کا نفاذ کرنے والی ایجنسیوں کے اہل کاروں کے درمیان تعاون میں اضافہ کے لئے ایک لائحہ عمل تیار کرنا بھی ہے۔
پیٹرولیم اور قدرتی گیس کی وزارت
وزیر اعظم 14 ستمبر 2023 کومدھیہ پردیش میں واقع بی پی سی ایل کی بینا ریفائنری میں پیٹرو کیمیکل کمپلیکس اور ریفائنری توسیعی پروجیکٹ کا سنگ بنیاد رکھیں گے
وزیر اعظم جناب نریندر مودی 14 ستمبر 2023 کو مدھیہ پردیش کے بینا میں بی پی سی ایل کی بینا ریفائنری میں ڈاؤن اسٹریم پیٹرو کیمیکل کمپلیکس اور ریفائنری توسیعی پروجیکٹ کا سنگ بنیاد رکھیں گے۔
نئے بھارت کی خواہشات کے مطابق، بی پی سی ایل نے بینا، ساگر، مدھیہ پردیش میں اپنی بینا ریفائنری میں جدید پیٹرو کیمیکل کمپلیکس کی منصوبہ بندی کی ہے۔ 49,000 کروڑ روپے کی سرمایہ کاری سے بندیل کھنڈ کے پورے خطہ میں خوشحالی آئے گی۔ اس پروجیکٹ کے تحت بینا ریفائنری کی صلاحیت کو 11 ایم ایم ٹی پی اے تک بڑھایا جائے گا جس سے 2200 کلوٹن سے زائد پیٹرو کیمیکل مصنوعات تیار ہوں گی۔یہ پورا منصوبہ پانچ سال میں مکمل ہو گا۔ اتھیلین کریکر کمپلیکس بینا ریفائنری سے کیپٹیو فیڈ اسٹاک جیسے نیفتھا، ایل پی جی، مٹی کا تیل وغیرہ استعمال کرے گا۔
ایک بار جب پیٹرو کیمیکل کمپلیکس مکمل ہو جائے گا تو بندیل کھنڈ خطے کے نوجوان کاروباری افراد کے لیے روزگار کے بہت سے مواقع پیدا ہوں گے۔ یہ پیٹرو کیمیکل کمپلیکس پلاسٹک، پائپ، پیکجنگ میٹریل، پلاسٹک شیٹ، آٹوموبائل پارٹ، طبی آلات، مولڈ فرنیچر نیز گھریلو اور صنعتی استعمال کی دیگر اشیاء کے شعبہ میں ڈاؤن اسٹریم کے مختلف کاروباری اداروں کے لیے دروازے کھولے گا۔
حکومت مدھیہ پردیش ایس جی ایس ٹی ریفنڈ، بلا سود قرض اور سود پر سبسڈی کی امداد، رعایتی بجلی ، اسٹامپ ڈیوٹی کی چھوٹ، وغیرہ کے تحت مالی ترغیبات فراہم کرکے اس منصوبے کی حمایت کر رہی ہے۔
سرمایہ کاری کے نتیجے میں ایک لاکھ سے زیادہ براہ راست یا بالواسطہ روزگار کے مواقع پیدا ہوں گے اور سالانہ 20,000 کروڑ روپے کے غیر ملکی کرنسی کی بچت ہوگی۔
مندرجہ بالا کے علاوہ، ڈاؤن اسٹریم کی صنعتوں، ذیلی اداروں اور سروس یونٹ میں روزگار پیدا کرنے کے بڑے امکانات ہوں گے۔
یہ پروجیکٹ کیمیکل اور پیٹرو کیمیکل کے لیے ایک عالمی مینوفیکچرنگ ہب قائم کرتے ہوئے بھارت کو 5 ٹریلین ڈالر کی معیشت بنانے کے ہدف کو حاصل کرنے کی طرف بڑھتے ہوئے"خود انحصار بھارت" کی ملک کی خواہش کے مطابق ہے۔
پولیمر کے علاوہ، کمپلیکس سے آرومیٹکس  کی پیداوار ہو گی، جن کا ڈاون اسٹریم صنعتوں، ذیلی سامان، اور سروس یونٹ میں زیادہ استعمال ہوتا ہے جیسے کہ:
- لیمینیشن فلمیں، ببل اور اسٹریچ ریپ، شپنگ بوریاں، گھریلو سامان، ڈھکن، شاپنگ باسکٹ ، ڈرپ ایریگیشن نلیاں، کھلونے وغیرہ۔
- کثیر سطحی فلمیں، ردی کی ٹوکری کے تھیلے، رافیا بیگ، گھریلو سامان، ذخیرہ کرنے کے ڈبے، پانی کے ٹینک، کریٹس، سامان، صنعتی کنٹینر، گیس اور پانی کے پائپ، کیبل شیٹنگ وغیرہ
- بی او پی پی فلمیں، آٹوموبائل کے پرزے، فرنیچر، گھریلو سامان، بنے ہوئے کپڑے، جمبو بیگ، رافیا بیگ، ہارڈ پیکیجنگ، فوڈ پیکیجنگ، اسٹوریج کنٹینر، پینٹ پیلس، پائپ وغیرہ
- پیٹرو کیمیکل/کیمیکل کی پیداوار ، پینٹ، فارما اور آٹوموٹیو صنعتوں میں استعمال
یہ پروجیکٹ ریاست مدھیہ پردیش اور پورے بندیل کھنڈ خطے میں پیٹرو کیمیکل فیڈ اسٹاک تک آسان رسائی کے ساتھ صنعتی ترقی کو متحرک کرے گا۔ یہ ریاست میں 'پیٹرولیم کیمیکل اور پیٹرو کیمیکل سرمایہ کاری خطہ  کے قیام کے حکومت کے وژن کو قابل بنائے گا، جو فلموں، فائبرز، انجیکشن مولڈنگ، بلو مولڈنگ، پائپ، نالیوں، آٹوموبائل پارٹ وغیرہ میں بڑی سرمایہ کاری کو راغب کرے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ت ع (
9420
(Visitor Counter : 50
دیہی ترقیات کی وزارت
اپریل ، 2014 سے 1.37 کروڑ دیہی مکانات کی تعمیر مکمل
نئی دلّی ، 18 جنوری ؍دیہی ترقیات کی وزارت نے اپریل ، 2014 سے ریاستو ں کے اشتراک سے 1.37 کروڑ دیہی مکانات کی تعمیر مکمل کر لی ہے ۔ مکانات کی تعمیر کی سالانہ وار تفصیل pmay-g.nic.in پر دستیاب ہے ، جو کہ درج ذیل ہے ۔
آئی اے وائی + پی ایم اے وائی ۔ جی کے تحت سال 2014-15 میں 11.91 لاکھ دیہی مکانات ، سال 2015-15 میں 18.22 لاکھ دیہی مکانات ، سال 2016-17 میں 32.23 لاکھ دیہی مکانات ، سال 2017-17 میں44.54 لاکھ دیہی مکانات ، سال 2018-19 میں 30.45 لاکھ دیہی مکانات تعمیر کئے گئے ۔ امید ہے کہ 31 مارچ ، 2019 تک 65 لاکھ مکانات تعمیر کر لئے جائیں گے ۔ تا حال 1.37 کروڑ مکانات تعمیر کئے گئے ہیں ۔
جیسا کہ درج بالا میں مذکور ہے کہ 2014-15 میں 12 لاکھ مکانات کی تعمیر عمل میں آئی تھی ، اب 2018-19 میں اس تعداد میں پانچ گیا زیادہ اضافہ ہو کر یہ تعداد تقریباً 65 لاکھ ہو گئی ہے ۔
عزت مآب وزیر اعظم نے 20 نومبر ، 2016 کو پردھان منتری آواس یوجنا ۔ گرامین  لانچ کی تھی ۔ جیو ۔ ٹیگنگ اور اکاؤنٹ کی تصدیق سمیت رجسٹریشن کے بعد ابتدائی تعمیر مالی سال 2017-18 سے شروع ہو گئی تھی ۔ پی ایم اے وائی ۔ جی کے تحت اب تک 66.6 لاکھ مکانات کی تعمیر مکمل ہو چکی ہے ۔
پی ایم اے وائی ۔ جی نے اپنی توجہ مکانات سے محروم اور غریبوں میں سے غریب ترین افراد مرکوز کی ہے جو کہ کچے مکانات میں رہتے ہیں ۔ یہی وجہ ہے کہ باقی ماندہ 4.75 لاکھ مکانات بے زمین افراد کے لئے مہیا کئے جانے باقی ہیں تا وقت ثانی ریاستی حکومت زمین فراہم کرائے ۔ تمل ناڈو ، آندھرا پردیش اور بہار میں ان معاملات میں منظوری کا انتظار ہے ۔
۔ ۔ ۔ ۔ ۔ ۔
(U . 415
م ۔ ر ۔ ر۔
وزارت دفاع
قومی جنگی یادگار پر ایک باب 'ہمارے بہادر سپاہیوں کو خراج عقیدت' اس سال سے این سی ای آر ٹی کے ساتویں جماعت کے نصاب میں شامل کیا گیا ہے
قومی جنگی یادگار پر ایک باب - 'ہمارے بہادر سپاہیوں کو خراج عقیدت' ، اس سال سے این سی ای آر ٹی کے ساتویں جماعت کے نصاب میں شامل کیا گیا ہے۔ وزارت دفاع اور وزارت تعلیم کی طرف سے مشترکہ طور پر شروع کیے گئے ، اس اقدام کا مقصد اسکول کے بچوں میں حب الوطنی، فرض سے لگن اور ہمت اور قربانی کی اقدار کو ابھارنا اور قوم کی تعمیر میں نوجوانوں کی شرکت کو بڑھانا ہے۔
اس باب میں قومی جنگی یادگار  کی تاریخ، اہمیت اور تصور کو اجاگر کیا گیا ہے ۔ اس کے علاوہ ، مسلح افواج کے بہادروں کی طرف سے آزادی کے بعد قوم کی خدمت میں دی گئی عظیم قربانیوں کو یاد کیاگیا ہے ۔ باب میں، دو دوست خطوط کا تبادلہ کرتے ہیں اور بہادروں کی قربانیوں کی وجہ سے ، جو آزادی حاصل ہوئی ہے ، اس کے لیے شکر گزاری کے جذبات مشترک کرتے ہیں۔ گہرا جذباتی اثر اور رابطہ، جو بچوں کے ذہنوں اور دلوں میں پیدا ہوتا ہے ، جب وہ مشہور یادگار کا دورہ کرتے ہیں، این سی ای آر ٹی کے مصنفین نے ، اسے تخلیقی طور پر پیش کیا ہے۔
یاد رہے کہ وزیر اعظم جناب نریندر مودی نے 25 فروری ، 2019 ء کو نئی دلّی میں قومی جنگی یاد گار  کو قوم کے نام وقف کیا تھا۔ اس کا قیام لوگوں میں قربانی اور قومی جذبہ بیدار کرنے اور ان بہادر سپاہیوں کو خراج عقیدت پیش کرنے کے لیے کیا گیا تھا ، جنہوں نے قوم کا دفاع کرتے ہوئے اپنی جانیں قربان کر دی تھیں ۔
۔۔۔۔۔۔۔۔۔۔۔
ش ح۔ ش ت ۔ ع ا
U.No. 8923
(Visitor Counter : 51